Az egyik legkedveltebb "menekülőút" a hegyekből. Ez pedig a Maloja pass. Amint látjátok, elég csúnya egy környék, nem is érdemes lassítani. Azért a Bär vízesés megér egy misét, sőt szerintem egy kempingezős délutánt is. Nyáron elég nagy lehet a zsúfoltság hétvégén a helyiek miatt, ugyanis közkedvelt hely. A keményebbek meg is mártózhatnak a 18C körüli zuhatagban. Aztán ha tovább megyünk az úton, elhagyva Chiavenna-t, egy negyed óra múlva beérünk Verceia-ba (előtte bal oldalt van egy hatalmas IPERAL -mint egy tesco-, ahol érdemes felölteni a készleteket) ahol egy körforgalom utáni jobb oldalt található lepukkant vasúti átjárón jutunk be arra az útra, ami a strandhoz vezet. Nem könnyű megtalálni, emiatt 99%-os a helyiek aránya :D. A büfében házi készítésű hamburger és olasz nyalánkságok kaphatóak, potom összegekért. Ha tovább megyünk, Domaso-t a túlparton feltétlen keressük fel. Lankás partja és kiváló kempingjei igazi élményt nyújtanak, nem csak családoknak. Az általam preferált, rendkívül vicces nevű, Le Vele kemping például saját medencével is rendelkezik. Ami külön öröm volt az első látogatáskor, hogy az olasz átlagszínvonalhoz képest meglepően patyolat volt a vizesblokkja is. http://www.levele.domaso.it/en/
Ha azonban csobbanás helyett másznánk mert fittek és erősek vagyunk, kinézhetjük bármelyik "dombot" toronyiránt és nekivághatunk különösebb tréning nélkül. A legtöbbjük túrabakancsban leküzdhető, elég ha "síbotot" viszünk magunkkal. Na meg elegendő vizet (ha épp nem lenne a 567345212 darab patakból egy se a környéken) és naptejet. A nap hihetetlenül erős, kalap, sál sapka 3:) használata ajánlott. A többórás megfeszített munkáért, a pazar kilátás a jutalom.
A nyár csapatsportokban is jeleskedik, mint például a Concours Hippique. Lovassport kedvelőknek kötelező darab.
A Match Race szintén egy régi vitorlás verseny, ahol a világ kiváló vitorlázóit egy meghívásos verseny keretében összeengedik:
Köszönöm, hogy velem tartottatok! Örülök, hogy megoszthattam az évek alatt összegyűlt remélhetőleg hasznos információkat. A legfontosabb dolgokat úgy érzem sikerült megörökítenem, többet közt olyan dolgokat amiket nem vagy nehezen lehetett volna a netről összekaparni. Jó szórakozás volt, remélem ti is élveztétek.
http://azeletstmoritzban.blog.hu/api/trackback/id/tr96715873